
Nyári Tájédási Túraverseny – előzetes tá   
természetjáró tájékozódási túraverseny

Gémes Természetjáró Egyesület
2026. október 18. (vasárnap)
                        Budapest, Vadaskert 
Versenykiírás

A verseny az Országos Középfokú Tájékozódási Túrabajnokság 18, illetve a Budapesti Tájékozódási Túrabajnokság 12. fordulója. 

A verseny rendezője: A Gémes Természetjáró Egyesület
A verseny célja: A tájékozódási túraversenyzés népszerűsítése, illetve lehetőséget szeretnénk biztosítani kezdőknek és haladóknak, gyerekeknek, felnőtteknek, családoknak, baráti társaságoknak és iskolai csapatoknak egy olyan versenyen való részvételre, ahol baráti hangulatban tájékozódási ismereteiket próbára tehetik. A versenyzők a tudásszintjüknek megfelelően 2 különböző szintű pályán (középfokú és családi – senior) mérhetik össze erejüket.
A verseny meghatározása: Nappali, közép és emeltszintű alapfokú (B, eC), bontott távú, kötött menetsebességes, gyalogos természetjáró tájékozódási túraverseny.

A verseny bemutatása: Hagyományos bontott távú, kötött menetsebességes tájékozódási túraverseny. A versenyen résztvevőknek tájfutó térképen bejelölt ellenőrző pontokat kell felkeresni meghatározott sorrendben, a megadott menetidők betartásával. A versenyen digitális időmérő állomások is lesznek, azaz csapatonként egy fénykép készítésre alkalmas mobil telefon szükséges. Az ellenőrző pontok érintésének a sorrendje kötelező. A versenyen tájékozódással kapcsolatos feladatok is lesznek.

A verseny időpontja: 2026. október 18. (vasárnap)
A verseny helyszíne: Budapest, Vadaskert 
Indító állomás (rajt – cél egy helyen): A Macis játszótérrel szemben lévő pihenő helyen
GPS koordináták: N 47°32.38207', E 18°59.31938'

A rajt-cél megközelíthető: 
Tömegközlekedéssel: A Batthyány térről induló 11-es számú autóbusszal a végállomásig kell utazni. Majd a Görgényi utcán kell végigsétálni a Macis játszótérig. A versenyközpont a Macis játszótérrel szemben lévő tisztáson lesz.
Autóval: A Macis játszótér melletti parkolóban lehet parkolni.

Indítás: 8:00 – 10:30 óra között folyamatosan

Előnevezés: A Budapesti Tájékozódási Túrabajnokságba benevezett csapatok számára nincs szükség előnevezésre. A térképek száma miatt viszont azoktól a csapatoktól és egyéni versenyzőktől kérünk egy e-mailt a f.dravecz@gmail.com címre, akik nem neveztek be a Budapesti Tájékozódási Túrabajnokságba vagy az Országos Középfokú Tájékozódási Túrabajnokságba.

Nevezési díj: ingyenes

Térkép: Vadaskert 1:10 000 méretarányú, 5 m alapszintközű, színes tájfutó térkép.

Minden csapattag kap térképet, nem kell külön igényelni.
Csapat létszám: Valamennyi kategóriában egyéni indulás is lehetséges. 
Versenykategóriák: 

I. középfokú kategória (B)
a) Középfokú bajnokság A csoport

b) Középfokú bajnokság B csoport

II. családi – senior kategória (eC)
Megjegyzés: Kevés számú csapat indulása esetén (minimum 5 csapat) a versenykategóriák összevonásának jogát fenntartjuk.

Kötelező felszerelés: Csapatonként íróeszköz, óra, megfelelő mennyiségű innivaló, tájoló (ÉK-i 360 fokos) és MOBIL TELEFON!!!!! 
FONTOS: A VERSENYEN SZÜKSÉGED LESZ CSAPATONKÉNT LEGALÁBB EGY FÉNYKÉP KÉSZÍTÉSÉRE ALKALMAS MOBIL TELEFONRA VAGY DIGITÁLIS FÉNYKÉPEZŐGÉPRE. LEGYEN JÓL FELTÖLTVE, HOGY A VERSENY VÉGÉIG TUDJ VELE FÉNYKÉPET KÉSZÍTENI!!! 

Óvás, észrevételezés: A verseny végeredményével kapcsolatos észrevétellel vagy óvással Dravecz Ferenchez, lehet fordulni. Az óvást kizárólag írásban (e-mailben) lehet benyújtani.
Díjazás: Minden kategória első három helyezettje érem díjazásban részesül. 
Eredményhirdetés: Helyszíni eredményhirdetés nem lesz. A verseny végeredményét elektronikusan két héten belül megküldjük.
Megjegyzés: A versenyen bármilyen távolságmérő eszköz (mérőszalag, GPS) használata tilos. A célban minden csapatnak jelentkezni kell, még ha fel is adta a versenyt, vagy kifutott a versenyidőből. A versenyen mindenki a saját felelősségére indul. Kártérítés a verseny rendezőitől nem igényelhető.
További információk:


  Dravecz Ferenc                                       


  mobil: +36 (20) 288-6223                     

              e-mail: f.dravecz@gmail.com                 


Honlapok:  www.turaversenyek.hu
 http://www.tajbpbajn.freeweb.hu/
 http://www.gemeste.freeweb.hu
Várunk szeretettel minden természetet szerető, túrázást kedvelő gyermeket, felnőttet, baráti társaságot, iskolai csapatot, családot, kezdőket és gyakorlott versenyzőket, tájfutókat. Egyszóval mindenkit, aki próbára szeretné tenni a tájékozódási képességét.

Szép időt és kellemes versenyzést kívánunk!

